باربارا مەککلینتۆک

باربارا مەککلینتۆک (؛ ١٦ی حوزەیرانی ١٩٠٢–٢ی ئەیلوولی ١٩٩٢) زانایەکی ئەمریکی و شارەزا لە زانستی بۆماوەیی خانەکان بوو. ئەو یەکێکە لە ھەڵگرانی خەڵاتی نۆبێل. ئەو لە ساڵی ١٩٢٧، دکتۆری لە زانستی ڕوەکناسی لە زانکۆی کۆرنێڵ بەدەستھێنا، پێشتریش ھەر لەو زانکۆیە بڕواننامەکانی بەکالۆریۆس و ماستەری بەدەست ھێنا بوو. لە زانکۆی کۆرننێڵ تا کۆتایی ژیانی بەردەوام بوو لە توێژینەوە و ھەروەھا کارکردن لەسەر گەشەکردنی بۆماوەیی خانەکانی گەنمەشامی. ئەو لە کۆتایی بیستەکانی سەددەی بیستەم لەسەر کرۆمۆسۆم دەیخوێند کە چۆن گۆڕانکارییان لەسەر دروست دەبێت لەکاتی دووبارە دروستکردنەوەی گەنمەشامی.

باربارا مەککلینتۆک لە ماوەی ژیانیدا کۆمەڵێک خەڵات و ڕێزلێنانی پێدرا، لە سەرەکیترینیان وەرگرتی خەڵاتی نۆبێل لە زانستی ئەرکی ئەندام و پزیشکی بوو لە ساڵی ١٩٨٣، لەپای دۆزینەوەکەی لەبارەی گواستنەوەکانی بۆماوەیی، ئەو یەکەم ژنە کە بەتەنیا و بەبێ ھاوبەشیکردن خەڵاتی نۆبێل لە زانستی ئەرکی ئەندام و پزیشکی وەربگرێت. ئەو یەکەمین ژن بووە کە مێدالیای نەتەوەیی لە زانست وەربگرێت.

باربارا مەککلینتۆک لە ڕۆژی ٢ی ئەیلوولی ١٩٩٢، لە تەمەنی ٩٠ ساڵیدا کۆچی دوایی کرد. ئەو لە ژیانیدا، ھەرگیز ھاوسەرگیریی نەکرد و منداڵیشی نەبوو. لە دوای مردنی خەڵاتێکی زانستی بەناوی ئەوەوە دابەشدەکرێت.

 سەرچاوەکان 

پۆل:ئەندامانی ئەکادێمیای ئەمریکیی ھونەر و زانست
پۆل:ژینناسانی ئەمریکی
پۆل:لەدایکبووانی ١٩٠٢
پۆل:مردووانی ١٩٩٢
پۆل:وەرگرانی خەڵاتی نۆبێلی ئەمریکی
پۆل:وەرگرانی خەڵاتی نۆبێلی پزیشکی
پۆل:ئەندامە بیانییەکانی کۆمەڵگای شاھانە
پۆل:ئەندامی زانستی ئەکادیمیایی نەتەوەیی نەتەوە یەکگرتووەکانی ئەمریکا
پۆل:وەرگرانی خەڵاتی مەدالیای نیشتمانی بۆ زانست
پۆل:ژنانی براوەی خەڵاتی نۆبێل
پۆل:ئەندامانی ئەکادیمیای نەتەوەییی زانستەکانی ویلایەتە یەکگرتووەکانی ئەمریکا